บอดี้สแลม พร้อมส่งพลังคอนเสิร์ตใหญ่ วิชาตัวเบา 
อัลบั้มใหม่ ผ่อนคลายเข้าใจโลก,เดินทางตามความเชื่อความฝัน สร้างแรงบันดาลใจยาวนานจนมาถึงช่วงชีวิตที่วงร็อกแถวหน้า บอดี้สแลม ตูน, ปิ๊ด, ชัช, ยอด, โอม ได้ตื่นเต้นอีกครั้ง ทั้งการปล่อยสตูดิโออัลบั้มชุดที่ 7 วิชาตัวเบา ที่มองการทำงานแบบเบาสบายแต่ดนตรีเข้มไม่เบาและเป็นจุดเริ่มต้นของคอนเสิร์ตใหญ่ M150 Presents BODYSLAM FEST วิชาตัวเบา LIVE IN ราชมังคลากีฬาสถาน 2 รอบการแสดง ในวันเสาร์ที่ 9 ก.พ. และวันอาทิตย์ที่ 10ก.พ.62 ณ ราชมังคลากีฬาสถาน เลยได้จังหวะชวน บอดี้สแลม เล่าเรื่องราวและสิ่งที่คิด ณ เวลานี้ เริ่มจาก,กว่าจะมาเป็นอัลบั้มใหม่ วิชาตัวเบาเป็นไงบ้าง?,ตูน, เราเริ่มทำมา 2 ปีที่ผ่านมา เวลาจะทำอัลบั้มบอดี้สแลมจะหยุดทัวร์แล้วทำอัลบั้มแต่อัลบั้ม วิชาตัวเบา อัลบั้มที่ 7 ตั้งใจทำเพลงไปด้วยและทัวร์ไปด้วยเผื่อมันจะเกิดสิ่งใหม่ๆอย่างอัลบั้ม ดัมมะชาติ เราหยุดไปปีนึงเลยตั้งแต่ทำเดโม่เข้าห้องอัดจนเสร็จ รู้สึกว่าหยุดปีนึงมันเหงาไป นานเกินไปทำให้เราต้องดีไซน์ใหม่กับการทำงาน,โอม, เราเปลี่ยนบรรยากาศในการอัดเสียงด้วย เนรมิตโรงรถบ้านตูนให้เป็นห้องอัดเลย เวลาเราเบื่อๆเราก็ไปนั่งเล่นกับหมาบ้านตูนก็ผ่อนคลายขึ้นเยอะ,ดูชิลกันมาก?,ตูน, มันถึงชื่ออัลบั้ม วิชาตัวเบา คือเรารู้สึกว่าทำมา 6 อัลบั้มแล้ว เราทำทุกวิธีการเท่าที่เราจะทำได้ใน 10 กว่าปี เรารู้สึกว่าอัลบั้มนี้น่าจะผ่อนคลายขึ้น ทั้งแง่ในการทำงาน รวมไปถึงงานที่สะท้อนสิ่งต่างๆ ที่เรารู้สึกและเป็นอยู่ว่าเรามีความสุขมากที่ได้ทำ อัลบั้มนี้เราได้เห็นตัวเองมากขึ้นได้เห็นวงดนตรี ชีวิต มากขึ้น อัลบั้มนี้มีชีวิตอีกแบบหนึ่งที่สดใสร่าเริงแล้วก็เบา,เนื้อหาเพลงเบาขึ้นด้วยมั้ย?,ตูน, ก็เป็นบอดี้สแลมในแบบป๊อปร็อกที่คุ้นเคย บางเพลงหนักบางเพลงเบาแต่ว่ามันเบาในแง่ของการทำงาน มิติของความคาดหวัง,ปิ๊ด, วันแรกที่เซตเครื่องที่โรงรถตูน ตูนพูดว่าอัลบั้มนี้อยากให้เพลงป๊อปๆเบาๆ เราก็ทำกันเบาๆแล้วพี่อ๊อฟ บิ๊กแอส โปรดิวเซอร์ก็แก้เพลงเรา จากที่มันเบามันก็หนักขึ้น ทางด้านดนตรีอัลบั้มนี้มันหนักมากนะ เข้มข้นมาก,การทำงานด้วยกันมา 10 ปี ยากมั้ยที่ต้องดึงอะไรใหม่ๆออกมาจะซ้ำเดิมรึเปล่า?,จริงๆบอดี้สแลมเรามีจุดยึดโยงของอัลบั้มคือ เราต้องสนุก มีความสุขกับมัน และเล่าเรื่องจริงที่เกิดขึ้น พอเราร้องเล่นสิ่งที่รู้สึกแต่ละช่วงเวลาเราจะไม่หมดเรื่องที่จะเล่า แต่ละอัลบั้มของบอดี้สแลมจึงเหมือนเป็นไดอารีกลุ่มคนกลุ่มหนึ่ง ย้อนกลับไปฟังก็เห็นตัวเองในช่วงนั้นจริงๆว่าสมัยเพลง ย้ำ เราอินกับความรักขนาดนั้นเลยเหรอ จนมา ดัมมะชาติ นี่เราตึงแล้วหลุดไปนอกโลกขนาดนั้นเลยเหรอ แต่เรามีความสุขที่ได้ทำอะไรที่จริงแล้วซื่อสัตย์กับตัวเองมากกว่าทำแค่เพลงฮิตอย่างเดียว,ปัจจัยภายนอกวงการเพลงทั้งการดาวน์โหลด รายได้ หรือคนฟังที่เปลี่ยนไปมีในการทำงานหรืออิ่มตัวมั้ย?,ตูน, ตรงนี้ไม่มีผลต่อการเหนื่อยท้อ การที่บางคราวเราเหนื่อยอ่อนล้าอยากหยุด ผมว่ามันเกิดกับทุกสาขาอาชีพนะไม่ได้เกิดแค่นักดนตรีนักร้อง พอความฝันมันกลายเป็นงานประจำ เราจะรับมือกับมันยังไง เราตอบตัวเองว่าอันนี้คือสิ่งที่เราสนุกที่สุดและทำได้ดีที่สุดในชีวิตแล้ว ถ้าเรามีปัญหากับมัน เราท้ออยากเลิก แล้วเราดันเลิกจริงๆกับสิ่งที่เราทำได้ดีที่สุดในชีวิตเรามีปัญหาเราเลิกทำมันเรายังไม่ทน ไม่หาทางออกแล้วสิ่งที่เราทำได้ดีเป็นอันดับรองลงมาล่ะเราจะทนกับมันได้เหรอ ผมคิดว่าทุกอย่างมันก็ต้องมีปัญหาหมด จงอยู่กับสิ่งที่เราทำได้ดีที่สุดแล้วเรามีความสุขมากที่สุด,ปิ๊ด, ในระหว่างที่ผมทำอัลบั้มนี้ผมกับพี่ชัชทะเลาะกันแรงมาก สิ่งหนึ่งที่ดีที่สุดในอัลบั้มนี้คือการที่เราได้ทำงานที่บ้าน สิ่งที่มันเกิดขึ้นคือแฟมิลี่ ผมทะเลาะกับพี่ชัชครั้งนั้นครั้งเดียว นี่คือข้อดีของการทำอัลบั้มที่บ้านมันมีความเข้าใจและความรู้สึกของกันและกัน,ตูน, เราหามิติใหม่ๆ ในการทำงานเพื่อลดทอนปัญหาที่จะพาเราไปสู่จุดอิ่มตัว,อัลบั้มนี้ถ้าเปรียบบอดี้สแลมเหมือนคนมองว่าเราโตขึ้น เด็กลง?,มีทั้งสองส่วน ทั้งที่เรารู้สึกแก่ขึ้นและเด็กลง เด็กถ้าให้จำกัดความ คือ เด็กในมุมที่เรารู้สึกผ่อนคลาย เพลงที่อยากเขียนอยากร้องเครียดๆอยากใส่เต็มที่ทำไปแล้วในดัมมะชาติ ชุดนี้มันโล่งขึ้น ในมุมที่โตขึ้นเป็นความรับผิดชอบและประสบการณ์ แบบมืออาชีพอายุ 40 ปีมากขึ้น,อัลบั้มเล่าในการมองโลกแบบไหน?,ก็เรื่องที่เรารู้สึก เรื่องจริงในตอนนี้ อย่างเพลง วิชาตัวเบา ก็เป็นคนมีประสบการณ์ความรักอีกแบบ ได้เรียนรู้และดีใจกับมัน ในอารมณ์ที่ไม่ได้พลุ่งพล่านเสียใจแบบไม่ฟูมฟาย หลายๆเรื่องเราก็รู้สึกว่าเราเพิ่งได้เรียนรู้การปล่อยวาง โตขึ้นในอีกวัยขึ้นเท่านั้นเอง อัลบั้มมีหลากหลายเพลง หลากหลายแง่มุม มันมีเพลงหนึ่งชื่อ ผักบุ้งลอยฟ้า ผมตื่นเต้นที่จะสื่อสารให้ทุกคนได้ฟัง,เคล็ดลับวิชาตัวเบาที่เราใช้มาโดยตลอด?,ชัช, ทำอะไรมีสติครับ,โอม, ทัศนคติสำคัญที่สุดคือมองให้บวก เรามีความสุขกับทุกอย่างได้จากวิธีคิด ก็ทำให้เราตัวเบาได้,ตูน, จริงๆผมก็ไม่ใช่คนเก่งถึงขั้นปล่อยวางอะไร แต่โชคดีที่เรามีพี่ เพื่อน ที่สามารถไปฝากใจขอคำปรึกษาไว้ได้ ตรงนี้ไม่รู้เป็นเคล็ดลับรึเปล่าแต่หลายครั้งที่ผมรู้สึกหลงทาง ท้อ มักจะได้รับความช่วยเหลือดีๆจากคนรอบข้างเสมอ,ปิ๊ด, แต่ก่อนผมบ้าบอเยอะ เครียด สร้างปัญหาให้กับตัวเองและคนอื่นเยอะตอนนี้ผมแค่เอาใจเขามาใส่ใจเราให้มากขึ้น,ยอด, คิดเยอะขึ้นกว่าเดิมจากไม่ค่อยคิดเยอะ ผ่อนคลายไม่เครียดเพราะถ้าเครียดก็มาคุยปาร์ตี้กับเพื่อนๆ,ถามถึงคอนเสิร์ตใหญ่ตื่นเต้นแค่ไหนเล่นถึง 2 รอบ?,ตูน, ผมว่าพวกเรา ทีมงาน และแฟนเพลง น่าจะตื่นเต้นกันหมด ใครที่เคยไปอยู่ในสนามเมื่อ 8-9 ปีที่แล้วจะรู้ว่ามันพิเศษ สำหรับผมมันคือสถานที่ศักดิ์สิทธิ์ของการเล่นคอนเสิร์ต ทำโชว์ มันไม่บ่อยครั้งที่จะมีแรงทำโชว์ขนาดนี้ได้ ก็ตื่นเต้นมากที่จะได้ขึ้นไปกระโดดแบบไลฟ์ อิน คราม อีกครั้ง ด้วยความที่เราทัวร์มาเยอะ ออกทั้งอัลบั้ม คราม ดัมมะชาติ ทำให้ได้ไปเล่น หลายๆร้อยเวที ประสบการณ์ที่เก็บเกี่ยวมาตลอด 8-9 ปีนี้จะถูกใช้บนนั้น เพราะไลฟ์ อิน คราม คือครั้งแรกที่เราเล่นในสนาม เราลนลาน ทำอะไรไม่ถูก ไม่รู้ต้องใช้พลังแค่ไหน บางอันรู้สึกถ้าได้ทำอีกทีต้องดีขึ้น แล้ววันนี้ก็มาถึง เราจะพยายามเล่นเพลงที่ทุกคนอยากได้ยินและมีประสบการณ์ร่วม ย้อนวัยไปช่วงเรารักใคร คิดถึงใคร ร้องไห้ ท้อ หรืออะไรก็ตาม ความตั้งใจผมอยากให้ทุกคนมีความสุขที่ได้ฟังเพลงที่ทุกคนเคยมีประสบการณ์ร่วมอยากให้เกิดมวลความรู้สึกนี้ที่ราชมังคลาวันนั้นครับ,แฟนๆจะได้เห็นอะไรพิเศษบ้าง?,ปิ๊ด, คอนเสิร์ต ชื่อบอดี้สแลมเฟสติวัล รอบนอกจะรวมเรื่องราวของบอดี้สแลมตั้งแต่ที่เราเริ่มต้น สิ่งต่างๆที่เป็นประสบการณ์ จะด้วยมุมดนตรี หรือชีวิต จะถูกยกมาสร้างเป็นเฟสติวัลในงานนี้ ทุกคนจะได้ใกล้ชิดพวกเราในแง่มุมเรื่องราวที่เราไปเจอมา,ตูน, มีเวทีเล็กที่เราอยากสะท้อนภาพของวงดนตรีมัธยม หรือมหาวิทยาลัยที่เล่นได้ทุกเวทีที่มีโอกาสแบบพวกเราเมื่อก่อนเป็นแบบนั้น ผมว่าคนที่มาดูวันนั้นน่าจะได้แรงบันดาลใจผ่านวงเหล่านี้ นี่คือพี่ชัช พี่โอม พี่ยอด พี่ปิ๊ด และผม ที่ในอดีตก็เป็นแบบนี้ แน่นอนเฟสติวัลต้องมีอาหารร้านที่เราไปกินมา แขกรับเชิญมีแล้ว แต่เราไม่บอก ทุกแขกรับเชิญที่ปรากฏบนเวทีคือคนที่จะฟีเจอริงในอัลบั้มใหม่ของเรา.
เดินทางตามความเชื่อความฝัน สร้างแรงบันดาลใจยาวนานจนมาถึงช่วงชีวิตที่วงร็อกแถวหน้า บอดี้สแลม ตูน, ปิ๊ด, ชัช, ยอด, โอม ได้ตื่นเต้นอีกครั้ง ทั้งการปล่อยสตูดิโออัลบั้มชุดที่ 7 วิชาตัวเบา
บอดี้สแลม,คอนเสิร์ตใหญ่,วิชาตัวเบา,อัลบั้มใหม่,ราชมังคลากีฬาสถาน,นักร้อง